**Elektrotehnički fakultet u Beogradu**

**SI3PSI Principi Softverskog Inženjerstva**

**Projekat**

****

**Projektni zadatak**

**Verzija 1.0**

**ISTORIJA IZMENA**

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 5.3.2017. | 1.0 | Inicijalna verzija | Andrija Smiljanić |
|  |  |  |  |
|  |  |  |  |
|  |  |  |  |

**SADRŽAJ:**

[1. UVOD - 3 -](#_Toc476498737)

[2. TIM - 3 -](#_Toc476498738)

[3. OPIS SISTEMA - 3 -](#_Toc476498739)

[4. TEHNOLOGIJA - 3 -](#_Toc476498740)

[5. VRSTE KORISNIKA - 3 -](#_Toc476498741)

[5.1 Administrator - 3 -](#_Toc476498742)

[5.2 Moderator - 3 -](#_Toc476498743)

[5.3 Mušterija - 3 -](#_Toc476498744)

[5.4 Izdavač - 3 -](#_Toc476498745)

[6. FUNKCIONALNOSTI - 3 -](#_Toc476498746)

[7. OGRANIČENJA - 3 -](#_Toc476498747)

[8. KORISNIČKA DOKUMENTACIJA - 3 -](#_Toc476498748)

[9. PLAN I PRIORITETI - 3 -](#_Toc476498749)

1. UVOD

Projekat Stan Na Dan je deo praktične nastave na predmetu Principi softverskog inženjerstva.

Svrha ovog dokumenta je da:

- Nabroji članove tima

- Prikaže generalni opis sistema

- Definiše tehnologiju rada

- Definiše vrste korisnika Sistema

- Definiše funkionalnosti Sistema

- Definiše ograničenja Sistema

- Definiše korisničku dokumentaciju

- Definiše plan i prioritete razvoja Sistema

1. TIM

Članovi tima za izradu projekta su:

* Đorđe Ivanović (Tim lider)
* Miloš Ilić
* Andrija Smiljanić
* Andrija Boričić

1. OPIS SISTEMA

‘’Stan Na Dan’’ je internet aplikacija pomoću koje korisnici mogu da iznajme ili izdaju stan u Beogradu na jedan ili više dana. Aplikacija je namenjena korisnicima koji planiraju da borave u Beogradu, a nemaju potrebu za iznajmljivanjem stana na duži vremenski period ili ne žele da izdvajaju mnogo novca na hotele. Takođe aplikacija je namenjena i korisnicima koji žele da izdaju svoje nekretnine na kraće vremenske periode i na taj način zarade više novca nego dugoročnim izdavanjem.

Sajt je potpuno besplatan, tj. ne naplaćuje proviziju ni klijentima koji iznajmljuju stan, kao ni stanodavcima prilikom izdavanja. Korisnici već pri ulasku na veb aplikaciju imaju mogućnost da izaberu da li traže ili nude stan.

Neregistrovani korisnici mogu samo da gledaju oglase bez mogućnosti kontaktiranja vlasnika. Prilikom rezervacije stana ili kontaktiranja vlasnika, korisnik mora biti registrovan kao ‘’Klijent’’.

Stanodavac je takođe registrovani korisnik koji ima mogućnost postavljanja oglasa za izdavanje stana. Oglas postaje validan i vidljiv tek nakon što ga moderator odobri nakon provere istog. Klijent I stanodavac su vezani ugovorom koji su sklopili automatski nakon obostrane potvrde o najmu stana preko naše aplikacije. Nakon korišćenja klijent i stanodavac imaju mogućnost da ocene jedan drugog po određenim kriterijumima.

Na kalendaru se mogu videti slobodni termini za svaki stan.

1. TEHNOLOGIJA

U ovom poglavlju će biti definisane tehnologije koje će se koristiti pri izradi projekta.

Za frontend će biti korišćeni HTML5, CSS 3

Za backend će biti korišćeni PHP,Laravel framework

1. VRSTE KORISNIKA
   1. Administrator

Administrator je korisnik sa najvišim pravima na sajtu. Može da dodaje i uklanja moderatore, oglase i ostale korisnike.

Ima mogućnost svih promena konteksta sajta: dizajna, uslova korišćenja, funkcionalnosti…. Takođe može vršiti sve funkcije koje vrši moderator.

* 1. Moderator

Moderator je korisnik koji može da odobri, odbije ili ukloni neki oglas. Ima mogućnost da privremeno ili trajno ‘’banuje’’ nekog korisnika na osnovu negativnih ocena.

* 1. Gost

Gost je korisnik koji nije registrovan na sajtu. Ima mogućnost ga vidi sve oglase ali ne i da zakupi stan ili kontaktira vlasnika. U svakom trenutku ima mogućnost da se registruje kao stanodavac ili klijent.

* 1. Klijent

Klijent je korisnik koji želi da zakupi stan. Priikom registracije unosi ime i prezime. Odmah nakon registracije ima mogućnost kontaktiranja stanodavaca i iznajmljivanja stanova.

* 1. Stanodavac

Stanodavac je korisnik koji izdaje stan. Prilikom registracije obavezan je da se složi sa svim uslovima izdavanja stana preko aplikacije. Unosi lične podatke.

Ličnim podacima (ime,prezime, broj lične karte, JMBG) i slaganjem sa uslovima korišćenja sajta, obavezuje se da će ispoštovati iste. Obavezan je da pri formiranju oglasa unese tačnu lokaciju stana koji izdaje, postavi slike svake prostorije stana, i unese dimenzije stana. Svi podaci moraju biti potpuno tačni. Tek nakon odobrenja moderatora može da postavlja oglase.

1. FUNKCIONALNOSTI

Registrovanje

Neregistrovani korisnik (Gost) može da se registruje popunjavanjem forme za registraciju kao stanodavac ili kao klijent. Njegov nalog postaje validan tek nakon potvde putem linka koji automatski dobija na e-mail koji je uneo u formi za registraciju. Ukoliko se registruje kao stanodavac njegovi oglasi biće vidljivi tek nakon odobrenja od srane moderator ili administrator (dalje u opisu) i takođe mora poslati fotografiju nekog važećeg dokumenta o čemu će biti naknadno obavešten od strane moderatora.

Logovanje

Već registrovani korisnici koji su validirali svoj nalog mogu se logovati unošenjem svog e-maila I lozinke. Nakon logovanja mogu vršiti funkcionalnosti koje su omogućene za tu vrstu naloga(stanodavac, klijent, moderator…) .

Postavljanje oglasa

Korisnik registrovan kao ‘’stanodavac’’ ima mogućnost postavljanja oglasa za negretninu koju izdaje. Obavezan je da potpuno ispravno popuni sva obavezna polja i unese fotografije nekretnine koju izdaje. Nakon provere od strane moderator(ili administratora) oglas može biti odbijen ili odobren (dalje u opisu).

Odobravanje oglasa

Nakon pregledanja zahteva za postavljanje oglasa od strane stanodavca, moderator, ako smatra da je oglas korektno formulisan može da odobri oglas. Nakon toga oglas postaje validan I vidljiv svim posetiocima sajta. Gosti mogu da ga vide i provere slobodne/zauzete termine, a registrovani ‘’klijenti’’ mogu i kontaktirati vlasnika i rezervisati nekretninu ukoliko je ista slobodna u željenom terminu.

Nakon provere korisnik dobija e-mail kao potvrdu da je njegov oglas validan I vidljiv.

Odbijanje oglasa

Nakon pregledanja zahteva za postavljanje oglasa od strane stanodavca, moderator, ako smatra da oglas nije odgovarajući može da odbije oglas i privremeno banuje korisnika koji ga je postavio radi provere istog. Npr. ako je cena nerealno niska u odnosu na ostale stanove slične kvadrature, cena nije u skladu sa kvalitetom stana ili iz bilo kog drugog razloga kada moderator smatra da postoji mogućnost zloupotrebe sajta.

Nakon provere korisnik dobija e-mail sa obrazloženjem zašto je njegov oglas odbijen, i nakon toga, ako je došlo do greške od strane moderatora oglas može postati validan, u suprotnom oglas ostaje obrisan, a korisnik banovan.

Pretraga oglasa po karakteristikama

Svi korisnici sajta imaju mogućnost pretrage stanova po lokaciji, ceni, raspoloživim terminima i veličini stana.

Kontaktiranje stanodavca

Registrovani ‘’Klijenti’’ mogu putem kontakt forme kontaktirati vlasnika stana i na taj način od njega tražiti sve dodatne informacije, korekciju cene ili kontakt telefon. Stanodavcu automatski stiže e-mail u kome može videti e-mail korisnika i putem istog mu odgovoriti.

Ocenjivanje stanodavca

Klijent može nakon korišćenja nekretnine oceniti stanodavca po određenim kriterijumima na osnovu kojih će naredni potencijalni klijenti moći da imaju uvid u korektnost stanodavca.

Ako su ocene negativne moderator proverava zašto je tako i po potrebi banuje stanodavca.

Ocenjivanje klijenta

Stanodavac može nakon korišćenja nekretnine od strane klijenta oceniti klijenta po određenim kriterijumima na osnovu kojih će naredni potencijalni stanodavci moći da imaju uvid u korektnost klijenta.

Ako su ocene negativne moderator proverava zašto je tako i po potrebi banuje klijenta.

Provera dostupnosti

Svi korisnici sajta imaju mogućnost provere slobodnih termina za određenu nekretninu na osnovu priloženog kalendara uz svaki oglas. Ali je poželjno uvek pre rezervacije proveriti dostupnost direktno sa stanodavcem, u slučaju da je stan u datom terminu zauzet, a stanodavac na sajtu nije izvršio izmene.

Rezervacija stana

Nakon provere i kontakakriranja stanodavca klijent može rezervisati nekretninu i dogovoriti termin preuzimanja ključeva od stanodavca i plaćanje nekretnine uz ostavljanje depozita ukoliko je to naznačeno u oglasu. Da bi rezervacija bila validna, i stanodavac i klijent moraju na sajtu potvrditi da se slažu sa svim uslovima najma nekretnine i odnosa klijent-stanodavac. Prihvatanjem ovih uslova oni su sklopili ugovor koji je uvek dostupan na sajtu.

Slanje potvrde o rezervaciji

Nakon izvršene rezervacije i potvrde na sajtu od obe strane (stanodavca i klijenta), obe strane dobijaju e-mail kao potvrdu i kontakt telefon radi daljeg međusobnog dogovora oko termina dolaska/odlaska i preuzimanja ključeva i novca.

Nakon izvršene potvrde termini na kalendaru sajta automatski prelaze iz slobodnog u zauzeto stanje.

Otkazivanje rezervacije

Klijent ima mogućnost otkazivanja rezervacije bez ikakvih troškova. Otkazivanje se vrši preko sajta i nakon toga stanodavac dobija e-mail sa obrazloženjem zašto je klijent otkazao rezervaciju.

Stanodavac takođe može otkazati rezervaciju uz obrazloženje koje klijentu stiže putem e-maila.

Ako klijent napusti stan pre isteka zakupljenog termina stanodavac nije dužan da mu vrati deo novca.

Nakon ulaska u nekretninu klijent ima pravo korišćenja iste do kraja zakupljenog vremena. Stanodavac ima pravo da prekine saradnju isključivo ako klijent prekrši neku od stavki iz ranije sklopljenog ugovora.

Ako moderator uvide da korisnik često otkazuje rezervacije može ga privremeno ili trajno banoviati.

Nakon otkazivanja, zakazani termini na kalendaru automatski postaju slobodni.

Banovanje korisnika

Moderator na osnovu gore navedenih slučajeva ili na osnovu prijave može banovati nekog korisnika privremeno ili trajno.

Brisanje oglasa

Moderator ukoliko smatra da oglas nije korektan može ga obrisati. Takođe stanodavac može ukloniti svoj oglas iz bilo kog razloga. Svim klijentima koji us rezervisali termin stiže automatski e-mail o otkazivanju rezervacije.

Izmena oglasa

Stanodavac može izmeniti sve stavke svog oglasa. U tom slučaju oglas prestaje da bude validan dok ga moderator ponovo ne odobri. Svi klijenti koji imaju rezervisane termine pre izmene će biti obavešteni o izmenama i moraju da se slože sa istim da bi rezervacija ostala validna u slučaju da moderator odobri oglas. Ako moderator odbije promene oglasa, isti se briše, stanodavac postaje privremeno banovan, a klijent dobija obaveštenje o poništenju rezervacije.

Izmenenjeni oglasi imaju prioritet kod moderatora u odnosu na nove oglase baš zbog mogućih odbijanja oglasa, da bi klijenti čiji su termini odbijeni mogli u što kraćem roku da nađu novi smeštaj.

Izmena ličnih podataka

Svaki registrovani korisnik može da promeni svoje lične podatke.

Moderator u slučaju ’’čudnih’’ promena zadržava pravo da traži fotografiju lične kare ili nekog drugog važećeg dokumenta u svhrhu smanjenja mogućnosti zloupotrebe sajta.

Resetovanje lozinke

Registrovani korisnik koji je zaboravio lozinku može kliknuti na link ’’zaboravio sam lozinku’’. Automatski će dobiti link za promenu lozinke putem e-maila. Unosom nove lozinke ista postaje jedina validna.

Lozinka ostaje nepromenjena ukoliko se putem linka ne promeni.

Promena lozinke

Svaki registrovani korisnik ima mogućnost da u svakom trenutku, iz bilo kog razloga promeni lozinku. Potrebno je uneti staru lozinku, novu lozinku i ponovljenu novu lozinku (zbog potencijalnih grešaka u kucanju) nakon čega nova postaje jedina validna lozinka za logovanje.

1. OGRANIČENJA

- Nema podršku za online plaćanje

- Nije moguće ograničiti broj napravljenih naloga sa jednog uređaja

- Nije moguće potpuno pouzdano proveriti kvalitet stana i ispravnost fotografija prilikom prvog izdavanja (kasnije je moguće na osnovu ocena).

- Sajt ne može garantovati da će se klijent pojaviti u dogovorenom terminu i da će imati dogovorenu količinu novca.

- Nije moguće sprečiti da ista osoba napravi 2 naloga i sama sebi da najviše ocene za kvalitet stana.

1. KORISNIČKA DOKUMENTACIJA

Korisnicima će biti dostupna sledeća dokumentacija:

- Ugovor o zakupu

- Uslovi o korišćenju sajta

- ….ako ima još nešto…

1. PLAN I PRIORITETI

Razvoj projekta će se izvršavati iterativno. Prva verzija treba da obuhvati sledeće:

* Mogućnost registracije stanodavaca
* Mogućnost registracije klijenata
* Mogućnost odobrenja i odbijanja oglasa od strane moderator
* Mogućnost pretrage stanova na osnovu zadatih parametara
* Mogućnost kontaktiranja vlasnika stana(stanodavca)
* Mogućnost rezervacije stana
* Mogućnost ocenjivanja stanodavaca/klijenata
* ……..ako ima još